AlmaznayaGroza/cyrillic-language-classification huggingface dataset:
Қайрат Мифтахұлы Жантикин

Қайрат Мифтахұлы Жантикин (29.10.1961, Алматы қаласы.), 1983 жылдан. ҚазТВ-ның әскери-спорттық бағдарламасы Бас редакцияның комментаторы. Спорт журналисі есебінде ірі Бүкілодақ және халықаралық жарыстардан хабар береді. 1990 жылдан бастап ҚазКСР Мемлекеттік спорт ко¬митеті төрағасының көмекшісі, кейін жастар ісі, туризм және спорт министрінің көмекшісі. "Пас от Озерова" футболдан тележурналистер арасындағы ХТ- дің жеңімпазы (1992, М.).1993 жылы бастап хаттама қызметінің жетекшісі, ҚР ҰОК-нің атқарушы директоры О.о-дағы ҚР-сы спорт делегациясының (1996, Атланта, 1994, Лиллехаммер, 1998, Нагано, XXV Азия ойындарының (Хиросима, Жап. Олимпиядалық атташесі 1999 жылдан ҚР-дағы "Сорос-Қазақстан" қор жобасының жетекшісі.

Source: original
Эмиссиялық пайда

Эмиссиялық пайда - банкілер мен қаржы компанияларының бағалы қағаздар эмиссиясынан алатын пайдасы. Акциялардың жаңа шығарылымына жүгінетін акцион. қоғамдар жарғылық капиталды көбейту үшін әдетте акцияларды орналастыруды ірі банкілерге табыстайды. Олар қолында қыруар ақша капиталы болғандықтан бұл капиталдарды акцияларға өткізілгенге дейін ішінара салады. Акцияларды орналастыру үшін банкілер өз бөлімшелері желісі мен көпшілік клиенттерді де пайдаланады. Жаңадан шығарылған акцияларды өткізуді мойнына алған банкілер олардың акцион. компаниялардан сататын бағасынан неғұрлым төмен бағаммен сатып алады. Бағамдағы осы айырма Эмисиялық пайданы құрайды, бұл пайда әдетте жаңа шығарылым сомасының 4 - 6%-ын, кей ретте 8 - 10%-ын және одан да көп болуы мүмкін. Мемл. қарыз облигацияларын шығарудан алынатын Эмисиялық пайда мемлекет банкілерге сататын облигациялар бойынша бағам олардың атаулы құны мен нарықтық бағамынан төмен болуына байланысты құралады. Банкілер облигацияларды олардың атаулы құны бойынша өткізген кезде Эмисиялық пайда облигациялардың атаулы құны мен шығару бағамы арасындағы айырмаға тең болады. Нарықтық бағам атаулы құннан ауытқығанда Эмисиялық пайда нарықтық бағам мен шығарылу бағамы арасындағы айырманы құрайды. А. Тоқсанбай

Source: original
Абиогенез

Абиогенез (гр. 'a' - болымсыздық, жоққа шығару, bіos - тіршілік, genesіs - пайда болуы), жансыздан өрбу - тірі табиғатта ферменттердің қатысуынсыз организмнен тыс пайда болатын органикалық қосылыстар; кең мағынасында - эволюциялық даму барысында тіршіліктің яғни тірі организмнің органикалық емес заттардан пайда болуы жөніндегі теория; организмнен тыс, тірі табиғатта ағзадан тыс, ферменттердің қатысуынсыз таралған органикалық қоспалардың қалыптасуы. 19 ғасырдың ортасына дейін ғылымда тіршілік өзінен-өзі пайда болған, өлі заттардан күрделі құрылымды тіршілік иелері шыққан деген ұғым сақталды. Бірақ 18 ғасырда италиялық ғалымдар Ф. Реди, Л. Спалланцани, француз ғалымы Л.Пастер бұл ұғымның қате екенін өздерінің ғылыми еңбектерінде дәлелдеп берді. Абиогенез теорияларының ішіндегі көбірек таралғаны - А.И.Опарин теориясы. Қазіргі кезде ғалымдар жер бетінде тіршіліктің пайда болуы, ерекше ғасыр дәуірде басталған күрделі де ұзаққа созылған процесс болғанын мойындайды. Жер бетінде қалыптасқан сол дәуірдегі жағдайларды жасанды түрде тудыру арқылы 20 ғасырдың ортасында тәжірибе жүзінде белок тектес және басқа да органикалық заттардың абиогенді синтезі жүзеге асырылды. Тіршілік- табиғи дамудың белгілі бір кезеңінде пайда болған материя қозғалысының ерекше түрі. Мұндай қозғалыстағы материя даму барысында алуан түрлі кезеңнен өтеді де, барған сайын күрделене береді. == Аристотель теориясы == Тіршіліктің пайда болуы туралы Абиогенездік (өлі заттардан өздігінен пайда болған) теорияны мен ескі және заманауи деп бөлдім. Ескі теория Аристотельдің "Жануарлар тарихы" кітабынан бастау алады. Онда ол "балықтар балшықтан, шлаушан топырақтан т.б. пайда болады" деген көзқарас ұстанған. Бұл теорияға тіпті Қайта өрлеу дәуірінің ғалымдары да сенген араларында "Теңіз жағасында шыршаны толқын ұрса одан қаздар пайда болады, кір жейдемен бидайды бірге қойсаң 21 күнде тышқан пайда болады" деп, ол тәжірбиелерді дәлелдегендері болды. Бұл Ескі абиогенез теориясына Ф. Реди 1668 жылы жоққа шығарып Биогензді ұсынды. == Опарин теориясы == 20 ғасырдағы Опарин-Холдейндің тіршілік биохимиялық жолмен эволюциялық дамудан пайда болды деген теориясы Заманауи Абиогенездің негізін қалады. Оны Юрий мен Миллер (Miller-Urey experiment) 1953 жылы алғашқы жер шары жағдайын эксперимент жасай отырып, сол кездегі бейоргеникалық заттардан органикалық зат тіршіліктің негізін құраушы нәруыздың бірілі амин қышқылын алуы болды дегенді ұсынды. Бұл ғылымға серпіліс әкелді. Алайда тәжірбиені қайталаған ғалымдар екі нәрсеге әлі күнге күмәнданып келеді. Бірінші теория мен тәжірбиедегі алғашқы жер шары моделі қаншалықты шынайы деген мәселе. Екінші, ақуыздар тұнбаға түспейді. Сонымен бұл теория мен тәжірбие әлі дәлелденген жоқ. Есесіне бұл кейін органикалық заттар батпақтардан, теңіз шұңымасынан, мұздықтардан т.б. жағдайларда пайда болды деген абиогенздік көзқарастардың пайда болуы мен дамуына түрткі болды.

Source: original
Амеде Тьерри

Тьерри Амеди (1797 - 1873) - француз тарихшысы. Тьерри адамзат тарихындағы Аттила мен ғұндар тарихы, ғұн империясы туралы Еуропа тарихында өзіне дейінгі жалған айтылған жорамалдарды жоққа шығарды. Христиан шіркеуінің Аттила туралы ойдан шығарылған жалған мәліметтерін әшкереледі. Ғылыми-зерттеулер жұмыстарының ішіндегі қомақтысы “Аттила және оның мұрагерлерінің тарихы” (1856) деген еңбегі. Тьерри Аттиладан кейінгі Ғұн империясының тарихын зерттеген Еуропадағы жалғыз тарихшы. Ғұндардың Еуропада 6 - 8 ғасырларда болған Уарғұн қағандығын алғаш зерттеп, оның Баян хан тұсында күшті мемлекет болғанын атап көрсетті.

Source: original
Марко Марин

Марко Марин (нем. Marko Marin; 13 наурыз 1989, Босанска-Градишка, Югославия) - германиялық футболшшы, "Әл-Ахли Жидда" клубының жартылай қорғаушысы. 2010 жылғы әлем чемпионатына қатысқан. === Командалық === «Боруссия Мёнхенгладбах» Екінші бундеслига чемпионы: 2007/08 «Вердер» Германия суперкубогы: 2009 «Челси» УЕФА Еуропа лигасы: 2013 «Севилья» УЕФА Еуропа лигасы: 2014 «Олимпиакос» Грекия чемпионы: 2016/17 «Црвена Звезда» Сербия чемпионы: 2018/19 Германия Жастар арасындағы Еуропа чемпионы: 2009 Әлем чемпионатының қола жүлдегері: 2010 == Сілтемелер == Профилі

Source: original
Сан-Томе және Принсипи Ұлттық футбол құрамасы

Сан-Томе және Принсипи Ұлттық футбол құрамасы - халықаралық футбол жарыстарында Сан-Томе және Принсипи аралдарының намысын қорғайтын құрама. Басқарушы орган - Сан Томе Және Принсипи Футбол Федерациясы. == Тарихы == 1986 жылы ФИФА-ға, 1987 жылы Африка Футбол Конфедерациясына мүше болды. Төрт рет әлем чемпионатының іріктеуіне, жеті рет Африка Ұлттар Кубогы іріктеуіне қатысты. Әзірше бұл екі турнирдің финалдық кезеңіне жолдама алған емес. 2003 жылы ӘЧ-2006 іріктеуіне қатысып, Ливиядан 0:8 есебімен ұтылып, жарыстан шығып қалды. Содан құрама 2011 жылдың қараша айына дейін бір матчқа да қатыспай, ФИФА құрамаларының рейтингіне де ілінбей қалды (рейтингіге соңғы 4 жыл ішінде тым болмағанда бір ойын өткізген құрама ғана ілігеді). 2006 жылы қаржының тапшылығынан құрама команда таратылды. 2008 жылы қайта құрылғанымен, үш жылға дейін ешқандай ойын өткізбеді. 2011 жылы араға сегіз жыл салып ресми матч өткізді. ӘЧ-2014 іріктеуінде Конго Республикасы құрамасынан екі ойын қорытысында ұтылып қалды (сыртта - 0:5, өз алаңында - 1:1) == Стадионы == Өз алаңындағы ойындарын Сан-Томе қаласындағы "Эстадио Насьонал 12 де Жульо" алаңында өткізеді. Сыйымдылығы 6, 500 адам. Стадион 1920 жылы салынған, 1930 жылдары ғана пайдалануға берілген. 2002 жылы реконструкция жасалды. Ұлттық құрамадан бөлек "Андоринья", "Спортинг Прая Крус" клубтары да өз алаңындағы ойындарын өткізеді. == Сілтемелер == Құрама статистикасы

Source: original
Бургштайн

Бургштайн (нем. Burgstein) - Германия Федеративтік Республикасының Саксония жерінде орналасқан муниципалитет. Фогтланд ауданының құрамына енеді. Муниципалитеттің тұрақты тұрғындарының саны 1985 адамды құрайды (31 желтоқсан 2010 жыл). Алып жатқан жер аумағы 57,9 км² шамасында. Мемлекет ішінде бекітілген ресми коды - 14 1 78 100. Муниципалитеттің басшысы - Ирмхильд Куер. Муниципалитеттің өзі әкімшілік құрылымы бойынша 15 қалалық ауданға бөлінеді. == Сыртқы сілтемелер == Ресми сайты

Source: original
Секуляризация

Секуляризация - [лат. saecularis - зайырлы] - саясаттың діннен азат етілуі, оның табиғи-тарихи үрдіске айналуы. Биліктің секуляризациялануының нәтижесінде саяси ұйымның құндылықтары, беделі, қызметтері өзінің сакралды, табиғаттан жоғары, тылсым күштік мазмұнын жоғалтады. Саясат - қоғамдық өмірдің табиғи нәтижесі. Саясат мемлекет органдарымен дайындалатын құқыққа бағынады. Дамыған демократиялық қоғамдарда саясатпен адамдар айналысады, ол өзінің қасиеттілігінен айрылады. Заңдарды дайындайтын адамдар, ал адамдар заңға бағынулары керек. Бірақ қоғамдық үрдістерді тиімді түсіндірулерге қарамастан XX г. сая¬аттағы тиімді емес, түсіндіруге мүмкін емес жағдайлар қалып отыр. Демократия идеологтары зайырлы биліктің кемшіліктерін бейтараптандыру мақсатында табиғи тетіктер ұсынды: сайлау, жариялылық, құқық үстемдігі, билікті бөлу қағидаты, т.б.

Source: original
Швангау

Швангау (нем. Schwangau) - Германия Федеративтік Республикасының Бавария жерінде орналасқан муниципалитет. Швабия әкімшілік округіне бағынады. Шығыс Альгой ауданының құрамына енеді. Муниципалитеттің тұрақты тұрғындарының саны 3360 адамды құрайды (31 желтоқсан 2010 жыл). Алып жатқан жер аумағы 76,06 км² шамасында. Мемлекет ішінде бекітілген ресми коды - 09 7 77 169. Муниципалитеттің басшысы - Райнхольд Зонтаймер. Муниципалитеттің өзі әкімшілік құрылымы бойынша 7 қалалық ауданға бөлінеді. == Сыртқы сілтемелер == Швангау Ресми сайты Үлгі:Германия:Шығыс Альгой ауданы:Қалалар

Source: original
Ле-Клержу

Ле-Клержу (фр. Le Clerjus) - Франциядағы коммуна. Лотарингия аймағына қарасты Вогез департаментінде орналасқан. Епиналь округінің құрамына енеді. Алып жатқан жер аумағы 32,93 км² шамасында. Коммунаның INSEE коды - 88108, пошта индексі - 88240. == Демографиясы == 2009 жылғы мәліметтер бойынша тұрғындарының саны 573 адамды құрады. Халық тығыздығы - 17,4 адам/км². Халық динамикасы (INSEE ): Тұрғындарының жас шамасы және жынысы бойынша құрамы (2006): == Тағы қараңыз == Вогез департаментінің коммуналары == Сыртқы сілтемелер == Францияның ұлттық статистика және экономикалық зерттеулер институты сайтындағы парақшасы Мұрағатталған 8 Қарашаның 2012 жылы. «Mapquest» картасында орналасуы

Source: original
Балдыз

Балдыз: Әйелінің сіңлілері мен інілерінің арадағы ер адамның туыстығын білдіретін ұғым. Әйеліне туыстық жақындығына қарай туған Балдыз, немере Балдыз, нағашы Балдыз, жиен Балдыз, деп бөлінеді. Әдетте, жезде мен Балдыз арасында болатын жарасымды әзіл-қалжың түркі тектес халықтар арасында көбіне қазаққа тән. Қыздар биі. Құрманғазының "Қызыл қайың" күйінің сүйемелімен орындалады. Музыкалық өлшемі Уг Орташа екпінді "Балдыздың" мазмұны халықтың түрмыс-салтынан алынған. "Балдыз" қыздардың тал шыбықтай майысып, сызылған ибалы жүріс-түрысы мен сыпайы мінезін бейнелейді. Биді қойған балет-мейстер Д.Әбіров. 1953 ж. Алматы хореографиялық училищесінің оқушылары Мәскеуде өткен бүкілодақтық би мектептерінің байқауын» орындады. "Балдыз" биі көркемөнерпаздар үйірмесінің, би ансамбльдерінің репертуарынан тұрақты орын алды.

Source: original
Сауап

Сауап немесе Саваб, Фауаб (араб. ثواب) ‎- "марапат" дегенді білдіретін араб термині. Бұл бір жақсылық үшін, яғни Аллаһ Тағаланың разылығына лайықты жұмыс үшін Аллаһтың берген сыйы. Сауапқа қарама - қарсы «күнә» және «жазалау». Атап айтқанда, исламдық дүниетаным тұрғысынан, сауап игі істер мен тақуалық жасау нәтижесінде пайда болатын рухани еңбектерге немесе марапаттарға жатады. == Айтылым == Сауап сөзі бүкіл ислам әлемінде қолданылады, сондықтан әр түрлі аймақтарда емле мен айтылуы сәл өзгеше. Иранда "саваб", Араб аймақтарында "тхаваб" немесе "фаваб", "фауаб", ал Үндістан, Бангладеш және Пәкістанда "сауаб" ретінде. Босния және түрік тілдерінде бұл сөз "Севап" деп айтылады. Сондай-ақ, бенгал тілінде "Суаб" деп айтылады. == Сауаптың алу әдістері == Әнәс ибн Мәликтің сөздерінен былай делінген:

Source: original
Азия мемлекеттерінің қысқы спорттық ойындары

Азия мемлекеттерінің қысқы спорттық ойындары, 1992 жылдан бастап өтіп келеді. ҚР қүрама командасы 1996 жылы Қытай Халық Республикасының Харбин қаласында еткен III ойындардан бастап, қысқы АО-на қатысып келеді. Харбинде Қазақстанның өкілдері 14 алтын, 9 күміс, 8 қола медальдарға ие болып, командалық есепте Оңт. Корея спортшыларынан кейін 4-ші орынға ие болды. Республикамыздың қүрама командасы 1999 ж. Оңт. Кореяның Конгвон қаласында еткен IV қысқы АО-ына қатысып 10 алтын, 8 күміс, 7 қола медальмен жалпыкомандалық есепте Қытай жөнө Оңі- Корея командаларынаи кіійііііі 3-ші орынға ио (ақпан айында Ж.ніомияның Амори про- ниііцимсііиың аумағында еткен V AO і.шда ҚР құрама команда- ( І.І сиорі іың 7 түрінен енер кер- ( ічііі, I алтын, 7 күміс, 6 қола мпдальмен командалық 4-ші орынға ие болды.

Source: original
Ле-Мае-д'Еколь

Ле-Мае-д'Еколь (фр. Le Mayet-d'École) - Франциядағы коммуна. Овернь аймағына қарасты Алье департаментінде орналасқан. Виши округінің құрамына енеді. Алып жатқан жер аумағы 6,76 км² шамасында. Коммунаның INSEE коды - 03164, пошта индексі - 03800. == Демографиясы == 2009 жылғы мәліметтер бойынша тұрғындарының саны 272 адамды құрады. Халық тығыздығы - 40,24 адам/км². Халық динамикасы (INSEE ): Тұрғындарының жас шамасы және жынысы бойынша құрамы (2006): == Тағы қараңыз == Алье департаментінің коммуналары == Сыртқы сілтемелер == Францияның ұлттық статистика және экономикалық зерттеулер институты сайтындағы парақшасы Мұрағатталған 24 Қазанның 2012 жылы. «Mapquest» картасында орналасуы

Source: original
Толстымья

Толстымья - Ресейдегі өзен. Свердлов облысы, Түмен облысы жер аумақтарынан ағып өтеді. Өзен сағасы Кондинка өзенінің оң жағалауынан 6,4 км қашықтықта орналасқан. Өзен ұзындығы 35 км-ді құрайды. == Су реестрінің мәліметтері == Ресей мемлекеттік су тізілімінің мәліметі бойынша Ертіс су алабы өңіріне жатады, өзеннің сушаруашылық бөлігі - Тавда өзенінің бастауынан сағасына дейін, Сосьва өзенін қоспағанда бастауынан Морозково ауылындағы Су өлшеу постына дейін. Өзен саласы - Тобыл, өзен алабы - Ертіс. Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша: Мемлекеттік су реестріндегі су объектісінің коды - 14010502512111200012533 Гидрологиялық тұрғыдан зерттелу (ГЗ) коды - 111201253 Су алабының коды - 14.01.05.025 ГЗ томының нөмірі - 11 ГЗ бойынша шығарылуы - 2 == Сыртқы сілтемелер == Ресей Федерациясы Табиғи ресурстар және экология министрлігі Мұрағатталған 26 мамырдың 2015 жылы.

Source: original
Абақ

Абақ - балық аулайтын құрылымы күрделі аудың бөлігі. Аудың орта тұсындағы аузы тарлау келген қуыс «қалтасы» әуелде абақ деп аталды. Абақ ішіне кірген балық қайта шыға алмайтын етіп үлкен қап пішінінде жасалады. Суға кұрылған аудың қазанына жиналған балықтар аудың қанаттарына соғылып, ошарылып барып абақққа кіреді. Мұндайда жиналған балықтар арасыңдағы аққайран, ақ шабақ сияқты момын балықтар қатарласқан жыртқыш балықтардан қорғану үшін өздігінен абаққа қарай енеді. Абаққа кірген балықтардың кері шығуы екіталай.

Source: original
Ханупы-Яха

Ханупы-Яха - Ресейдегі өзен. Ямало-Ненецк АҚ жер аумақтарынан ағып өтеді. Өзен сағасы КАР/ПУР/388/359/5/16 орналасқан. Өзен ұзындығы 47 км-ді құрайды. == Су реестрінің мәліметтері == Ресей мемлекеттік су тізілімінің мәліметі бойынша Төменгі Обь су алабы өңіріне жатады, өзеннің сушаруашылық бөлігі - Пур. Өзен саласы - Саласы болмайды, өзен алабы - Пур. Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша: Мемлекеттік су реестріндегі су объектісінің коды - 15040000112115300055424 Гидрологиялық тұрғыдан зерттелу (ГЗ) коды - 115305542 Су алабының коды - 15.04.00.001 ГЗ томының нөмірі - 15 ГЗ бойынша шығарылуы - 3 == Сыртқы сілтемелер == Ресей Федерациясы Табиғи ресурстар және экология министрлігі Мұрағатталған 26 мамырдың 2015 жылы.

Source: original
Ғибадат

Ғибадат (араб.: عبادة‎) - Исламда бізді және бүкіл жаратылысты жоқтан бар еткен әрі әрқашан бар етіп ұстап тұрған, әртүрлі нығметтер мен жақсылықтар жіберіп, жетілдірген Аллаһу та’аланың әмірі мен тыйымдарын бұлжытпай орындау. Сонымен қатар, Аллаһтың махаббатына қауышқан пайғамбарларға, әулиелерге және ғалымдарға бағыну. Сансыз нығмет берген Аллаһқа шамасы жеткенше шүкір ету - әрбір жанның бірден бір міндеті. Бірақ адам баласы өзінің құсырлы ақылы және қысыр санасымен жаратқанға құрмет амалдарды таба алмайды. Құрмет болып саналатын амалдар Аллаһу та’ала тарапынан білдірілмейінше адам санасында мадақтау болған нәрселер жаратқан үшін мазақ ету, жамандау болуы мүмкін. Ғибадат деген ат-тілек білдірдім деген мағынаны береді Адамдардың Аллаһқа деген діл, тіл және денемен өтеуі және сенуі қажет болған шүкір борышы мен құлдық міндеті, Аллаһу та’ала тарапынан білдірілген және Оның сүйікті Пайғамбары ﷺ арқылы жеткізілген. Аллаһ білдірген және әмір еткен құлдық міндеттері «Исламият» делінеді. Аллаһу та’алаға шүкір ету, Оның Пайғамбары алып келген дінге бағыну арқылы жүзеге асады. Бұл дінге қайшы немесе бұл жолдың сыртында қалған еш бір шүкіршілік, ғибадатты Аллаһу та’ала қабылдамайды және ұнатпайды. Сондықтан да Ислам дінінен хабарсыз жұртшылықтың өз бетінше әртүрлі ритуалдарды орындауларының Аллаһ құзырында еш бір құны болмайды. Демек, ақылы бар адамның Аллаһқа шүкір және дұрыс ғибадат етуі үшін Мұхаммедке ﷺ бағынуы шарт. Мұхаммедға ﷺ бағынған адам ғана мұсылман деп аталады. Ал Аллаһқа шүкір етуге, яғни Мұхаммедке ﷺ бағынуға «Ғибадат ету» делінеді. Ислам екі бөлімнен тұрады: Қалб, яғни жүрекпен сенуді қажет ететін нәрселер. Дене мен жүрек арқылы орындауды қажет ететін ғибадаттар. Денемен орындалатын құлшылықтардың ең құндысы - намаз.

Source: original
Кильна (Липовка тармағы)

Кильна - Ресейдегі өзен. Самара облысы, Орынбор облысы жер аумақтарынан ағып өтеді. Өзен сағасы Липовка өзенінің оң жағалауынан 49 км қашықтықта орналасқан. Өзен ұзындығы 14 км-ді құрайды. == Су реестрінің мәліметтері == Ресей мемлекеттік су тізілімінің мәліметі бойынша Төменгі Еділ су алабы өңіріне жатады, өзеннің сушаруашылық бөлігі - Сок өзені бастауынан сағасына дейін. Өзен саласы - Саласы болмайды, өзен алабы - Куйбышев суқоймасының бас жағынан Каспий құйылысына дейінгі Еділ. Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша: Мемлекеттік су реестріндегі су объектісінің коды - 11010000612112100006041 Гидрологиялық тұрғыдан зерттелу (ГЗ) коды - 112100604 Су алабының коды - 11.01.00.006 ГЗ томының нөмірі - 12 ГЗ бойынша шығарылуы - 1 == Сыртқы сілтемелер == Ресей Федерациясы Табиғи ресурстар және экология министрлігі Мұрағатталған 26 мамырдың 2015 жылы.

Source: original
II Ираклий

Ираклий II (18.11.1720, Телави қ., - 22.1.1798, сонда) - грузин патшасы, мемлеткет қайраткері, қолбасшы. 1744 жылдан Кахети патшасы, 1762 жылдан Картли - Кахети патшалығының (Шығыс Грузия) патшасы. Кахетия Багратиондарының әулетінен шықты. Бытыраңқы грузин иеліктерін бір орталыққа біріктіруге және Закавказьеде Грузияның билігін кеңейтуге тырысты. Россияның Шығыс Грузияға қамқорлығы жөнінде 1783 жылы Георгиев трактатына келісті. Ішкі саясаты елдің өндіргіш күштерін дамытуға бағытталды. Грузин деревнясының жағдайына ерекше назар аударды. Басыбайлыларды жерсіз және семьясынан айырып сатуға тыйым салды. Тбилисиде (1756), Телавиде (1782) мемлекеттік мектептер мен семинариялар ашты == Дерек көздер == Кикодзе Г.Д.,Ираклий Второй, пер. с грузинского, 2 издание.

Source: original
Лимпопо

== Географиялық орны == Лимпопо (Lіmpopo) - Оңтүстік Африкадағы өзен. Ұзындығы. 1600 км, алабының ауданы 440 мың км². == Бастауы == Витватерсранд жотасының солтүстік беткейінен басталады да (Велд үстіртінен) Оңтүстік Африка Республикасы, Мозамбик, Ботсвана және Зимбабве мемлекеттері арқылы ағып өтіп, Үнді мұхитына құяды. == Гидрологиясы == Ірі салалары: Улифантс, Нотвани, Шаши, Шангане. Жазғы жаңбырлы маусымда су деңгейі төменгі ағысында 5 - 7 м-ге дейін көтеріледі. Жылдық орташа су ағымы 800 м3/с. Сағасынан 160 км-ге дейін кеме жүзеді.

Source: original
Небраска университеті

== Небраска университеті == Небраска университеті (Nebraska, University of) Линкольн, Омаха, Керни қалаларында кампусы бар АҚШ-тағы университет. Land-grant (қалаған жердегі колледж) мәртебесіндегі бұл оқу орны 1869 жылы университет ретінде құрылды. Линкольн кампусында 9 колледж жұмыс жасайды. Санамалап айтқанда, архитектуралық, заң, адам ресурсы мен отбасы туралы ілім колледжі. Ғылымның көптеген саласы бойынша докторлық, магистрлік, бакалавр дәрежесін дайындайды. Омаха кампусында университеттің медициналық орталығы бар. Керни кампусында тек бакалавр дәрежесі бойынша оқытылады. Университет мына салалар бойынша зерттеулер жүргізеді: компьтер ғылымы, биохимия, азық-түлік өнеркәсіп технологиясы, ауылшаруашылық.

Source: original
Жырға (тақия)

Жырға - қазақ қыздарына арналып жасалған қымбат тақия түрлерінің атауы. Тысына жұмсалатын материалдар әртүрлі. Бірақ, көбінесе, барқыт пен пүліш сияқты сәнді көрінетін, әрі берік маталар қолданылды. Мұндай тақияларды әртүрлі әшекей бұйымдарымен мол безендірді. Жырғаның маңдайша тұсы мен екі жағына, кейде артына асыл тастардан жасалған салпыншақтардан басқа ақық, гауһар, жақұт, маржан сияқты асыл тастар қондырылды. == Тақияның этностенуі == Этнографиялық деректерге қарағанда, Қазақстанның батыс өңірінің қазақтары жырғаны таза күмістен алтынмен аптап, көздеріне асыл тастар қондырып та жасаған екен. Соның бірі - Түркіменстандағы Красноводск қаласының қазақтары арасынан табылған күміс тақия. Ол құрамының тазалығына байланысты ұрғашы немесе ақ деп аталатын күмістен жасалып, алтынмен тұтас апталған. Жасалу мерзімі - ХІХ ғасыр. Қазір Лондон қаласында жеке коллекцияда сақтаулы. Жырғаның осы түрінің ерекшелігі, оның пошымы таза түркімендік үлгімен жасалған. Бірақ, ондағы өрнектердің мотивтері және олардың тақияның бетіне түсірілу техникасы, яғни өрнектермен безендірілу және ақық тастармен әшекейлену тәсілдері - таза қазақы үрдіс. Тақияның түркімендік пошымының осындай қазақы эстетикасын, яғни «қазақылануын» әртүрлі этномәдени орталарда сырттың енген кез келген құбылыстардың, бұйымдардың жаңадан «қорытылып» түзіліске түсіп отыратындығын білдіретін этностену деп аталатын заңдылықпен түсіндіруге болады. === Сипаты === Сирек кездесетін аса сәнді осы жырғаның (суретте) сипаттамасы: астарына мата салынған, керегесіне айналдыра асыл тастардан қас қондырылып, күміс шынжырлы салпыншақ, шұбыртпалар тағылған. Жайпақтау төбесіне жұлдыз бейнесі өрнектеліп, айналдыра сірке түсіріп әшекейленген. Жырғаның төбесіне үкі тағылмайды. Сіркеленген жұлдыз өрнегінің қақ ортасы күмістің өзінен дөңестеліп жасалып, бетіне сірке түсірілген. Жырғаның диаметрі 17,5 см, айнала шеңбері 57 см, керегесінің биіктігі 5 см, салмағы 620 гр. Төбесінде 9 қырлы жұлдызша және оны айналдыра орналастырылған 9 жасыл түсті перуза тастары бар. Сонымен бірге 72 ұсақ көз қондырылған, 3 қатар ширатпа, сіркенің ұшы 3 түйір тамшы тәрізді сіркемен көмкерілген. Керегесі айналдырыла бірдей 10 бөлікке бөлініп, олардың ортасында ұзындығы 19 мм, ені 14 мм болатын ақықтан 10 көз орнатылған. Әр сегменттің шетінің төртбұрышына ақықтан 4 көз, маңдай тұсына келетін тең ортасына 16 көз орнатылған. Оның екі жағына сопақша 2 ақық қондырылған. Жырға керегесінің төменгі жиегіне дм 52 мм болатын алтындалған дөңгелек табақша ілінген, ортасына дөңес келген (жазықтықтан 15 мм көтеріңкі) 1 ақық орнатылған. Айналдыра 24 көз қондырылған. Ортадағы тойнақтың екі жағына (арасы 88 мм) ұзындығы 10-11 см-дей күмістен төрт қырлап өрген шынжыр бекітілген. Жырға ернеуінің қалыңдығы - 2 мм. Астарына екі жағы да қызыл түсті шақпақ бедерлі мата салынып, оның жиегі қара түсті жіппен шалып тілілген. Жырға керегесіндегі көздердің жоғарғы және төменгі жағынан (тоғыз жерден) тесік тесіліп, астарлық мата осы тесіктерден өткізілген жіппен тігілген. Астарды жырғаның төбесіне екі жерден тігіп бекіткен. == Әдебиеттер == Қазақстан Республикасының Ұлттық мұрағаты - материалдарынан; ОМЭЭ - материалдарынан.

Source: original